PIKK.ee

Pindala- ja loomatoetuste taotlemine ePRIAs
2025-05-19 09:00 - 10:30 (Europe/Tallinn) | Veebis, Eesti
PRIA korraldab 19. mail veebiseminari pindalatoetuste taotluse esitamisest
Tänavu algab pindala- ja maaelu arengu loomapõhiste toetuste taotlemine e-PRIAs 15. mail. Tule ja vaata veebiseminaril, kuidas taotlemine käib! Seminaril saab esitada PRIA spetsialistidele ka jooksvaid küsimusi taotluse täitmise kohta.
2025. aastal saab pindala- ja loomapõhiste toetuste taotlemist alustada eeltäidetud vormilt, mis taotlusprotsessi hõlbustab. Mida aga siiski taotlemisel tähele panna, seminaril räägimegi. Samuti vaatame üle põldude joonistamise e-PRIA põldude haldamise teenuses ning juttu tuleb PRIA e-põlluraamatust.
Veebiseminar „Pindala- ja loomatoetuste taotlemine e-PRIAs“ toimub 19. mail kell 9–10.30 Zoomis. Seminarile ei ole vaja eelnevalt registreerida.
Zoomi link: https://us06web.zoom.us/j/86423952128
Meeting ID: 864 2395 2128
Zoomi lingil klõpsates suunatakse külaline esmalt n-ö ootesaali.

Ajakava
9.00–9.30 Põldude ja alade joonistamine e-PRIA põldude haldamise teenuses. Merily Olli, toetuste arendamise osakonna ärianalüütik
9.30–10.00 PRIA e-põlluraamatu kasutamine ja funktsioonid. Evely Veetsmann, registrite ja teenuste osakonna teenusejuht
10.00–10.30 Taotluse esitamine e-PRIAs ja eeltäidetud taotluse kasutamine. Aive Lang, toetuste arendamise osakonna ärianalüütik

Seminar on pärast toimumist järelvaadatav Youtube‘is. Anname sellest jooksvalt teada meie kodulehe uudiste rubriigis ja Facebooki lehel.
Nõuandeteenuse kasutamisest huvitatutel soovitame tutvuda PRIA kodulehe infokeskuse artikliga „Nõuandeteenus“.
Käesoleval aastal saab taotleda 23 erinevat maaelu arengu pindala- ja loomapõhist toetust ning nende maksmiseks on eelarves ette nähtud ligi 212 miljontit eurot. Toetuste sisu ja taotlemise tingimuste kohta saab täpsemalt lugeda PRIA kodulehelt.
Kohtume seminaril!
